پرزیدنتی رجب طیب اردوغان، دونیادا سویقیریم موضوعسوندا سؤز سؤیله‌یه ان سون اؤلکه‌نین آلمان اولدوغونو سؤیله‌دی.
تورکیه‌نین کئچمیشینده اوتانیلا‌جاق بیر شئیی اولمادیغینی ایفاده ائدن اردوغان، سؤزده یالان سهو ارمنی ادعا‌لارینی دستکله‌ین آلمان سیاستچی‌لره آرشیو‌لری آچماق چاغیریشی ائتدی.
ارمنی مسئله‌سینی گوندمه گتیرن‌لرین تاریخینده میلیون‌لارلا گوناه‌سیزین قانی اولدوغونو اردوغان؛
"اگر دوغرو دئییرسینیزسه، دوروست اولسانیز ای آلمان سیاستچی‌لری، سیزه سس‌لنیرم. بیز بوتون آرشیولریمیزی آچدیق. آچیق توتوروق. وارسا سیزین آرشیولرینیزی ده سیز آچین، گلین ایشلدک، ائله قرار وئرین. اما بونا اوریینیز چاتماز. چونکی بئله بیر شئیه گیردیگینیز آندا نئجه رذیل اولاجاغینیزی بیلیرسینیز "ایفاده‌لرینی ایستیفاده ائتدی.
آلمان باش ناظیری آنگلا مرکله ده سس‌لنن پرزیدنتی اردوغان، "3-4 گون اوّل، دئییر کی علیم‌دن گله‌نی ائده‌جه‌یم. سنین الین‌دن گلن پارلامنتده سس وئرمه‌یه قاتیلماماق می؟ اگر دوروست بیر داورانیشین اولسایدی قاتی‌لاردی. بیر خانیم میللت وکیلی رد دئدی، ایکینجی رد ده سنین اویون اولاردی، من ده سنی آلقیشلاردیم. " دئدی.
"اوّل آلمان هولوکاستی یئنی‌دن بیر تعریف ائتسین. نامیبیا قتل عامینی اوّل بیر نظردن کئچیرسین" دئین اردوغان، تاریخی سند‌دن محروم آخماق ساپان ارمنی ادعا‌لارینا دستک چیخان آلمانین تورکیه‌یه بئله بیر ایتهامدا اولماسی‌نین حوقوقچولارین تعبیریله حیاتین عادی آخیشینا اویغون اولمادیغینی سؤیله‌دی.
تورکیه‌ده وطنداش‌لیق ایستاتوسوندا اولمایان 50 مین ارمنی‌نین اولدوغونو دا خاطیرلا‌دان پرزیدنت، اوروپا‌لی‌لارین ائتدیگی کیمی اونلاری اؤلکه‌لرینه گؤندرمدیکلرینی، سوریه‌لی سیغینماچی‌لار کیمی قوجاق آچدیق‌لارینی وورغولادی، اوروپانی خبردار ائتدی و؛
"یا گوندمیمیزدکی مسئله‌لری عدالت‌لی بیر شکیلده حل قوووشدوراریق. یا دا تورکیه اوروپانین پروبلم‌لری‌نین قارشی‌سیندا بیر سد اولماق‌دان چیخار، سیزی دردلرینیزله باش باشا بوراخاریق" دئدی.
تورکیه‌نین اوروپا اؤلکه‌لری ایله هر هانسی بیر مسئله‌سی اولمادیغینی ایفاده ائدن اردوغان، گؤزلمه‌سینی دیله گتیره‌رک؛ "دوروست اولون" دئدی.
